Návrh  komuniké

Vláda Slovenskej republiky na svojom zasadnutí dňa..................prerokovala  "Správu o stave príprav organizácie Valného zhromaždenia  a Svetového kongresu O.I.V. v Slovenskej republike v roku 2002".

Slovenská republika sa v dňoch 24 . – 28. júna 2002 stane organizátorom významného medzinárodného podujatia  - 27. Svetového kongresu viniča a vína a 82. Valného zhromaždenia Medzinárodného úradu pre vinič a víno (O.I.V.). Z hľadiska prítomnosti účastníkov kongresu z celého sveta bude táto akcia najvýznamnejším medzinárodným podujatím Slovenskej republiky v tomto roku. 
Svetový kongres a Valné zhromaždenie O.I.V. je prestížnou záležitosťou pre Slovenskú republiku. Je prezentáciou krajiny, jej vinohradníckej tradície a vinárskeho majstrovstva.